Вялікую ролю ў распаўсюджванні набажэнства да Божай Міласэрнасці ў формах, пераказаных праз Сястру Фаўстыну, у тым ліку таксама Каронкі да Божай Міласэрнасці, адыграў малітоўнік “Божая Міласэрнасць, давяраем Табе”, падрыхтаваны хутка пасля Другой сусветнай вайны а. Юзафам Андрашам, SJ (кракаўскі духоўны кіраўнік Сястры Фаўстыны). Найперш выдалі яго езуіты ў Кракаве, а на анг-лійскай мове – марыяне ў ЗША, якія распаўсюджвалі яго таксама ў Канадзе, Аўстраліі, Новай Зеландыі, у Азіі і Афрыцы. Тая кніжачка была перакладзена таксама і выдадзена на іспанскай мове, і з дазволу мясцовых біскупаў – вялікім тыражамі ў краінах Лацінскай Амерыкі, галоўнае – у Сальвадоры, Калумбіі, Эквадоры, Чылі, Мексіцы, Аргенціне, Уругваі, Перу і Гватэмале. На партугальскай мове разыходзілася ў Бразіліі, а ў Еўропе была перакладзена і выда-дзена таксама на нямецкай, італьянскай, іспанскай і партугальскай мовах.